JUDEȚUL TULCEA
ORAS SULINA
CONSILIUL LOCAL SULINA

PROCES-VERBAL

	Încheiat astăzi, 31.01.2023, cu ocazia sedintei ordinare a consiliului local al orasului Sulina, convocat prin Dispozitia primarului orasului Sulina nr. 14/ 20.01.2023. 
	Doamna secretar face prezenta domnilor consilieri. Acestia sunt  în numar de 13 din nr. total de 13.
	In continuare domnul președinte de ședință Baciu Adrian dă citire ordinii de zi, respectiv:  
1. Proiect de hotarare privind  aprobarea menținerii rețelei școlare a unității de învătământ preuniversitar de stat de pe raza orașului Sulina pentru anul școlar 2023-2024.
2. Proiect de hotărâre  privind aprobarea execuţiei bugetului local de venituri şi cheltuieli a Orasului Sulina şi a bugetelor instituţiilor publice si activitatilor finantate integral sau partial din venituri propria, subordonate Consiliului local al Orasului Sulina, la data de 31.12.2022.
3. Proiect de hotărâre privind aprobarea   bugetului propriu de venituri si cheltuieli al Orasului Sulina pe anul 2023.
4. Proiect de hotărâre  privind aprobarea bugetelor de venituri si cheltuieli ale activitatilor finantate integral din  venituri proprii  din subordinea  Consiliului Local Sulina  pe anul 2023.
5. Proiect de hotărâre privind desemnarea consilierilor locali, membri ai Comisiei pentru evaluarea performanțelor profesionale ale secretarului general al orașului Sulina, județul Tulcea.
6. Proiect de hotărâre privind aprobarea proiectului tehnic și a devizului general, actualizate, pentru obiectivul de investiție Modernizare strada a IV-a, mal drept, orașul Sulina, județul Tulcea.
7. Proiect de hotărâre privind acordarea unui mandat special reprezentantului U.A.T. Orașul Sulina, în Adunarea Generală a Asociației Intercomunitară „Dezvoltarea Durabilă a Serviciilor de Apă și Canalizare din județul Tulcea”.
8. Proiect de hotărâre privind aprobarea emiterii acordului referitor la înstrăinarea construcției aparținând numiților Erdeli Dorin Bogdan și a lui Pahnke Gunnar Malte Rudiger și a transferului dreptului de folosință asupra terenului în suprafață totală de  225,64 mp, situat în intravilanul orașului Sulina, zona B pe malul stâng al canalului Caraorman, aparținând domeniului privat al orașului Sulina, deținut prin Contractul de Concesiune nr. 5864/07.10.2016, pe care se află amplasată construcția în cauză, către potențialul cumpărător al acesteia.

Ordinea de zi citită se suplimeantează cu următoarele proiecte de hotărâre:
· Proiect de hotărâre privind diminuarea cotizației anuale a orașului Sulina, în cadrul ”Asociației de Dezvoltare Intercomunitară a Infrastructurii de Deșeuri Menajere” Tulcea
· Proiect de hotărâre privind majorarea cotei anuale de audit a orașului Sulina în cadrul ”Asociației de Dezvoltare Intercomunitară «Consorțiul Zonal Topoloveni»”
· Proiect de hotărâre privind completarea și modificarea Regulamentului privind instituirea taxei pentru serviciul public de salubrizare în orașul Sulina, aprobat prin HCL nr. 103 din 28.12.2022
· Proiect de hotărâre privind stabilirea taxelor de autorizare pentru organizarea și desfășurarea unor activități economice, de turism și agrement pe teritoriul Rezervației Biosferei ”Delta Dunării”, pe raza de competență a orașului Sulina pentru anul 2023
· Proiect de hotărâre privind angajarea dnei. Colesnicov Pașa în funcția de asistent personal pentru îngrijirea adultei cu handicap GRAV - Mihailov Sofia
· Proiect de hotărâre privind aprobarea majorării cotizației anuale a orașului Sulina în cadrul Asociației ”Gal Delata Dunări” Tulcea
· Proiect de hotărâre privind îndreptarea erorii materiale strecurată în Anexa la HCL nr. 74/23.09.2022 privind aprobarea actualizării listei cuprinzând persoanele care beneficiază de reducerea cu 50% a impozitelor pe clădiri și terenuri și a celorlalte taxe, conform OG nr. 27/1996, republicată în 1997 și a Legii nr. 26/2019 pentru modificarea și completarea OG 27/1996, prin nominalizarea în cadrul acesteia a unor noi beneficiari.

Se supune la vot ordinea de zi astfel suplimentată și se aprobă cu 13 voturi pentru.
Domnul primar anunță consiliul local retragerea de pe ordinea de zi a punctelor 2,3,4 și a Proiect de hotărâre privind completarea și modificarea Regulamentului privind instituirea taxei pentru serviciul public de salubrizare în orașul Sulina, aprobat prin HCL nr. 103 din 28.12.2022.

În continuare doamna secretar aduce la cunoștință domnilor consilieri despre regimul incompatibilităților și al conflictului de interese aplicabil aleșilor locali prevăzut de articolul 228 din OUG nr. 57 privind Codul administrativ cu modificările și completările ulterioare.
Domnul președinte precizează ca în sală sunt prezenți: domnul dr. stomatolog Oțel Teodor care dorește să ia cuvântul în fața consiliului local, și doamna arhitect-șef al orașului Sulina, Olteanu Ana-Maria. Domnul primar ia cuvântul și spune că este surprins de prezența doamnei arhitect și că se face fără știința acestuia, că a discutat mai devreme cu domnul președinte de ședință și i-a adus la cunoștință că nu ar fi fost împotriva participării doamnei arhitect la ședință doar că i se părea firesc să fie informat despre acest lucru întrucât el este cel care îi semnează foile de pontaj, nu domnul președinte sau doamna consilier Cozma.
Doamna Cozma Victoria răspunde că doamna arhitect a fost chemată de consiliul local în ședință.
Domnul președinte Baciu Adrian ii cere scuze domnului primar că nu a avut timp să-l informeze că a solicitat prezența doamnei arhitect în ședința de consiliul. 
Doamna consilier Cozma Victoria ia cuvântul și menționează că a invitat-o pe doamna arhitect întrucât are cunoștință despre faptul că i-a fost întocmit raportul de evaluare pentru  anul  2022 de către domnul primar și dorește să află punctul de vedere al acesteia.
Domnul președinte de ședință supune la vot dacă i se permite doamnei arhitect să ia cuvântul la începutul ședinței. Se aprobă propunerea cu 9 voturi pentru, 2 voturi împotrivă: Armeanu Alexandru și Dunaev Valentin și o abținere: Lavric Valentin.
Doamna arhitect Olteanu Ana- Maria ia cuvântul: am fost solicitati de către domnul primar în scris să dăm un raport de activitate pe 2022, eu am aflat despre acesta cu două zile înainte, am dat raportul de activitate până la ora stabilită în înscrisul domnului primar, până în ora 14 și la ora 15.30 în aceeași zi, respectiv pe data de 12, am fost chemată la dumnealui unde era însoțit de încă 3 persoane din instituție și sub acest raport de activitate pe baza căruia am crezut că vom discuta, era raportul meu de evaluare care era deja făcut, nu am avut niciun cuvânt de spus, eu trebuia doar să ascult, nu am fost înșiințată că va fi acestă evaluare, am spus ok, o să vă rog să-mi transmiteți în scris acest raport de evaluare. A doua zi a venit domnul Florin Gheorghe însoțit de poliția locală și paza să semnez în registru, să mi se înmâneze niște  hârtii, am solicitat să mi se spună pentru ce hârtii semnez, într-un final mi s-au trimis pe mail, am intrat în posesia hârtiilor pe data de 13, era vorba de un preaviz, respectiv o evaluare cu nota 1,3 unde erau note de 0. Am făcut o contestație și ulterior, în data de 27, în aceeași formulă, respectiv procedură, nu am știut că sunt chemată la discuția privind interviul, respectiv evaluare, mi s-a făcut o altă evaluare care se dorea să-mi fie adusă la cunoștință, se tot repeta că mă împotrivesc, nu mă împotriveam, nu m-am împotrivit, pur și simplu ceream să mi se aducă la cunoștință în scris și să se respecte o procedură, mi-au fost direcționate și aceste hârtii, respectiv un nou preaviz, și o nouă evaluare unde nu mai aveam note de 0 ci aveam note de 1 și a ieșit media 1,5. Deci asta este situația.
Doamna consilier Cozma Victoria: dar ți s-au stabilit obiective la începutul anului?
Doamna arhitect-șef: nu, nici la începutul anul 2022 nici la începutul anului 2023, nu a fost nicio discuție despre obiective. Era însoțit în birou de domnul vice, domnul Florin Gheorghe și doamna Speranța.
Doamna Cozma Victoria: trebuia să-ți facă evaluarea în funcție de obiective, dacă au fost atinse sau nu, trebuiau să ți se comunice obiectivele în concordanță cu fișa postului. Eu asta am vrut să vă înștiințez, nu am avut arhitect, nu am avut birou, am avut o perioadă destul de lungă...
Domnul primar Nicolcenco Dan: doamne ajută să nu mai avem! Dacă e să mă întrebați pe mine. 
	Doamna Cozma Victoria: vă rog frumos...deci nu valorificăm bunurile din patrimoniul public și privat, pentru că nu am avut  personal, acum când avem pe cineva stăm și pentru că aveți o problemă persoanlă, că despre asta e vorba..
	Domnul primar Nicolcenco Dan: eu chiar n-am o problemă personală.
	Doamna Cozma Victoria: ..despre asta este vorba, că nu puteți colabora..
	Domnul Nicolcenco Dan: aici aveți dreptate și nu  vă contrazic, nu am cum să colaborez cu astfel de...
 	Doamna consilier Cozma Victoria: sunt 2 ani de când ați venit voi, doi ani de când nu concesionăm..
	Domnul primar Nicolcenco Dan: credeți-mă că se va întâmpla să concesionăm și să vindem și nu datorită urbanismului.
	Domnul președinte de ședință: dacă avem o propunere...
	Domnul primar Nicolcenco Dan: nu folosește la nimic, dacă mă întrebați pe mine. Este foarte bine că a fost anunțat consilul local, nu am o problemă.
Doamna Cozma Victoria: eu am o propunere, vreau să- i solict avocatului pe care l-am contractat să facă o plângere pentru abuz în serviciu a domnului primar.
Domnul primar Nicolcenco Dan: doamna Cozma, dați-mi voie să râd.
Doamna consilier Cozma Victoria: vă rog doamna secretar, să specificați în procesul verbal, inclusiv ce a spus domnul primar.
Ia cuvântul domnul Hubati Tudor: legal vorbind doamna arhitect este clar în subordinea domnului primar, domnul primar are competențe și obligații de a o evalua, de a-i evalua activitatea, evaluarea respectivă reprezintă un act administrativ încheiat cel puțin până în momentul în care va fi anulat de instanță, este legal și produce efecte, și singura soluție prin care să combateți acest act administrativ este să-l contestați în instanță. Noi, consiliul local, nu suntem sub nicio formă șefii primarului, nu putem să-i cenzurăm activitatea, dumnealui nu este în subordinea noastră ci este în subordinea directă a legii, și dacă dumnealui a încălcat  legea prin această activitate, persoana lezată are dreptul să-l acționeze în instanță, consiliul local în situația de față nu este o persoană lezată. Doamna arhitect eu vă sfătuiesc să  ia măsuri. în instanță pentru că este cumplit de greu să demonstrezi nota 1 și ceva la un funcționar public, înseamnă că acel funcționar nici nu prea a fost la muncă, e foarte greu de demonstrat și va fi foarte ușor pentru dumneavostră să aveți câștig de cauză în instanță.
Domnul consilier Armeanu Alexandru: chiar dacă nu e de competența noastră a consiliului local este bine că ni s-a adus la cunoștință, să știm și noi,  apreciez și atitudinea consilierului Dorina că vrea să protejeze un om, e foarte bine, însă   vreau să vă spun că și eu m-am confruntat cu asemenea situații de evaluări, cu fișa de post, cu sarcini,  și șefii superiori au zis tot timpul, an de an că nu se supune, nu a realizat indicatorul, îl dăm afară. Că discutăm noi aici ca să protejăm un om, și eu l-aș fi protejat dacă făcea măcar din cererile alea pe care le-am discutat, s-a opus și la terenul de sub construcțiile portuare, pentru mine e deja rea-credință, pentru faptul că nici pentru terenul de sub construcțiile portuare nu a făcut referatul de specialitate și doamna secretar pe baza acelui referat nu dă avizul de legalitate, și pe bază de dna și pe bază de plângeri penale...unde este evoluția, unde este binele orașului dacă nu promovăm valoarea și nu ne însușim inventarul respectiv? eu constat că s-a opus. Și   primarul are dreptul sau obligația să ia măsuri iar eu să asist la asta, aș fi protejat dacă ar fi avut merite.
Domnul Lavric ia cuvântul:   aș dori și eu să știu câte dosare au fost primite și câte au fost rezolvate în acest timp, de asemenea aș întreba și eu, din 300 de zile lucrătoare într-un an, câte au fost concedii medicale și s-au rezolvat problemele localității noastre. S-a vorbit despre colaborare, păi dacă întotdeauna serviciul urbanism găsește piedici, se ține de DNA nu de colaborare. Aș vrea să văd și eu la ședința viitoare câte zile a fost pontată, câte au fost medicale, câte au fost nemotivate, aș vrea să văd câte rezoluții s-au dat la urbanism anul trecut și atunci pot și atunci pot să evaluez, pot să-mi dau și eu cu părerea în privința doamnei. Întotdeauna ne-am dorit să avem un specialist la urbanism în localitate, să se miște ceva dar deocamdată..
Domnl președinte Baciu Adrian ia cuvântul: domnule Lavric, v-a oprit cineva din consiliu să faceți o interpelare către domnul primar sau către dl. vice să vă dea situațiile acelea? Ați cerut? În ce ședință ca să verificăm. Eu am impresia că vorbiți doar așa. Domnul Armeanu a mai spus și el ceva: vreau să vorbești corect tot ce vorbești. Dar faptul că s-a referit la terenul de sub estacade și a zis că-i vina arhitectei.... știți foarte bine că este vina noastră a tuturor, inclusiv a executivului că n-a făcut inventarierea. De ce dai vina numai pe arhitectă? 
Domnul primar Nicolcenco Dan: din punctul meu de vedere discuția este de prisos.
Domnul președinte Baciu Adrian: din punct de vedere legal primarul are voie să facă evaluarea arhitectei, domnul Hubati a avut dreptate, nu putem da noi nicio decizie pentru doamna arhitect referitor la dreptul primarului, chiar dacă nu sunt de acord, chiar dacă este un abuz dar este un drept individual al arhitectei să se îndrepte spre justiție. 
Doamna secretar ia cuvântul și afirmă că avizul de nelegalitate pe care l-a dat la proiectul de hotărâre și la hotărârea privind introducerea în domeniul public al orașului a terenului de sub estacade nu are legătură cu referatul doamnei arhitect ci este motivat de faptul că acolo nu este îndeplinită nicio procedură, lipsesc foarte multe documente și nu exista nimic legal pe baza căruia să avizeze pentru legalitate acel proiect.
Domnul consilier Răduș Nicolae ia cuvântul: domnule primar, așa cum ați făcut și dumneavostră și eu am adus cu mare greutate acum câțiva ani de zile o arhitectă la Sulina, cu doctoratul luat, n-am fost deloc răutăcios și am las-o să rămână și după program la birou să citească proiectele, să aibă timp ca să putem da autorizații, a plecat din cauza unei probleme de sănătate. Poate că și doamna arhitect a greșit dar haideți să avem clemență pentru că nimeni nici noi consilierii nici dumneavostră nu vă pricepeți la arhiectură cum se pricepe doamna arhitect. Haideți să păstrăm un om pregătit că nu vă vine repede la Sulina nimeni, cu toate că aveți o înțelegere cu comuna aia, cu Topoloveni, să faceți prin ei cum faceți și alte mișmașuri.
Domnul primar Nicolcenco Dan: nu mișmașuri ci soluția pentru cele mai multe UAT-uri.
Domnul consilier Răduș Nicolae: haideți dacă vreți să faceți o clemență că nu știți ce înseamnă biroul de urbanism.
Doamna arhitect încheie: eu vă mulțumesc, îmi pare rău dacă ați pierdut timpul acum, eu am făcut tot ce am putut ca să-mi fac treaba, faptul că nu mi-au fost furnizate informațiile de care am avut nevoie ca să pot să fiu implicată.. Eu sper ca legea să facă dreptate. Vă mulțumesc.
Doamna arhitect părăsește sala.
Domnul Nicolcenco Dan: ca să înțelegeți, Aria Construct a plecat din Prospect pentru că nu li s-a prelungit autorizația de construire, reabilitarea școlii generale, s-a emis autorizația după un an și o lună.
Domnul consilier Armeanu Alexandru: iluminatul l-ați făcut domnule primar?
Domnul primar Nicolcenco Dan: păi da nu pentru că s-a găsit un punct acolo, că era pus aiurea.
Domnul consilier Armeanu: păi și au venit oamenii ăia degeaba? 
Domnul primar Nicolcenco Dan: da, au venit și au plecat. Cei pe mobilitate urbană au zis să uităm de ei, ne-au transmis documentele și au zis uitați de noi, nu ne mai interesează.
Domnul președinte de ședință: bine, vă mulțumim pentru propagandă.
Domnul primar: nu e propagandă, eu vă spun ce s-a întâmplat. 
Doamna Cozma Victoria: asta e neputința voastră de a colabora. 
Domnul primar Nicolcenco Dan: cu oameni de nimic nu poți face nimic.
Se trece la primul punct de pe ordinea de zi: Proiect de hotarare privind  aprobarea menținerii rețelei școlare a unității de învătământ preuniversitar de stat de pe raza orașului Sulina pentru anul școlar 2023-2024. Se supune la vot și se aprobă cu 13 voturi pentru.
Se da citire următorului proiect de pe ordinea de zi: Proiect de hotărâre privind desemnarea consilierilor locali, membri ai Comisiei pentru evaluarea performanțelor profesionale ale secretarului general al orașului Sulina, județul Tulcea. Se fac propuneri: domnul Lavric Valentin propune pe doamna Cuțov Lăcrămioara și domnul Armeanu Alexandru. 
Doamna Cozma Victoria propune pe domnii consilieri Ivan Adrian Constantin și Răduș Nicolae.
Doamna secretar părăsește sala pentru a întocmi buletinele de vot cu cele 4 propuneri, respectiv: doamna Cuțov Lăcrămioara, domnulArmeanu Alexandru, domnul Ivan Adrian Constantin și domnul Răduș Nicolae.
Revine în sală, dă citire conținutului buletinului de vot și le împarte fiecăruia dintre consilieri. Se trece la votul secret. În urma numărării de către domnul președinte Baciu Adrian a voturilor exprimate, rezultatul este următorul: 7 voturi pentru domnul consilier Ivan Adrian Constantin, 7 voturi pentru dl consilier Răduș Nicolae, 6 voturi pentru doamna Cuțov Lăcrămioara și 6 voturi pentru dl consilier Armeanu Alexandru. La recomandarea doamnei secretar domnul președinte renumără voturile și se menține același rezultat confirmat și de domnul primar Nicolcenco Dan.  Prin urmare în urma votului, cei doi consilieri desemnați să facă parte din comisia pentru evaluarea performanțelor individuale ale secretarului orașului Sulina sunt domnii Ivan Adrian Constantin și Răduș Nicolae. Se supune la vot proiectul de hotărâre cu cei doi consilieri desemnați în urma votului și acesta se aprobă cu 12 voturi pentru și o abținere – dl. Lavric Valentin.
În continuare domnul președinte de ședință dă cuvântul domnul Oțel Teodor care solicită consiliului local să-i aprobe preluarea în concesiune a clădirii fostei Case de cultură a orașului Sulina, clădire în care dorește să-și desfășoare activitatea de clinică stomatologică coroborată cu activitatea de turism dentar.
Domnul președinte Baciu Adrian  îl roagă pe domnul Oțel să acorde un timp de analiză consilierilor și domnului primar, pentru a-i putea răspunde la solicitare.
Se trece la următorul proiect de pe ordinea de zi: 	Proiect de hotărâre privind aprobarea proiectului tehnic și a devizului general, actualizate, pentru obiectivul de investiție Modernizare strada a IV-a, mal drept, orașul Sulina, județul Tulcea.
Domnul președinte afirmă că proiectul este foarte bun în afară de sumele de bani la care nu dorește să facă referire, singurul aspect  pe care i l -a prezentat și primarului și cu care nu este de acord fiind acela că prin proiect se dorește scoaterea celor 400 m de pavaj pe care i-a pus domnul Răduș ca primar și punerea altora.
Domnul primar intervine și afirmă că este vorba doar despre manoperă, se vor scoate acele pavele și se vor reașeza.
Domnul consilier Răduș ia cuvântul și afirmă că acest proiect era făcut la succes și întreabă executivul dacă actualizarea proiectului tehnic se face cu aceeași firmă. Din partea executivului, domnul Gheorghe Silviu răspunde că i-a contactat pe cei de la Capital Vision ca să actualizeze ei proiectul tehnic dar oficial nu a primit niciun răspun. Domnul primar Nicolcenco Dan confirmă acest lucru menționând că exista dovada  înscrisurilor transmise către  Capital Vision de a actualiza proiectul tehnic și la care aceștia nu au dat curs.
Domnul consilier Răduș Nicolae roagă consiliul local să țină cont de faptul că dacă în  anul în curs se va da curs proiectelor la care există obligația de cofinanțare, consiliul local Sulina nu va avea bani.
Domnul consilier Ivan Adrian Constantin ia cuvântul și precizează că acest proiect inițial avea valoarea de 7 milioane și se va ajunge la 20 de milioane ca să se facă toată strada. Un alt aspect pe care îl aduce în discuție este acela că execuția bugetă pe anul trecut a fost undeva la 10-11 milioane, prin urmare, de unde se vor scoate 16 milioane?
Domnul primar Nicolcenco Dan răspunde că va fi nevoie să se facă un împrumut la bancă.
Domnii consilieri doresc sa se refacă proiectul tehnic fără să se scoată cei 400 de metri și să se aprobe într-o ședință viitoare. Domnul primar este de acord și retrage proiectul de pe ordinea de zi.
Părăsește sala doamna consilier Albu Andreea Lavinia. 
Se trece la următorul proiect de hotărâre, respectiv:  Proiect de hotărâre privind acordarea unui mandat special reprezentantului U.A.T. Orașul Sulina, în Adunarea Generală a Asociației Intercomunitară „Dezvoltarea Durabilă a Serviciilor de Apă și Canalizare din județul Tulcea”.
Se supune la vot și se aprobă cu 12 voturi pentru
Se dă citire următorului punct de pe ordinea de zi: 	Proiect de hotărâre privind aprobarea emiterii acordului referitor la înstrăinarea construcției aparținând numiților Erdeli Dorin Bogdan și a lui Pahnke Gunnar Malte Rudiger și a transferului dreptului de folosință asupra terenului în suprafață totală de  225,64 mp, situat în intravilanul orașului Sulina, zona B pe malul stâng al canalului Caraorman, aparținând domeniului privat al orașului Sulina, deținut prin Contractul de Concesiune nr. 5864/07.10.2016, pe care se află amplasată construcția în cauză, către potențialul cumpărător al acesteia.
Se supune la vot și se aprobă cu 12 voturi pentru.
Proiectul de hotărâre privind diminuarea cotizației anuale a orașului Sulina, în cadrul ”Asociației de Dezvoltare Intercomunitară a Infrastructurii de Deșeuri Menajere” Tulcea, se supune la vot și se aprobă cu 12 voturi pentru.
Următorul proiect de pe ordinea de zi: Proiect de hotărâre privind majorarea cotei anuale de audit a orașului Sulina în cadrul ”Asociației de Dezvoltare Intercomunitară «Consorțiul Zonal Topoloveni»”, se supune la vot și se aprobă 9 voturi pentru și 3 împotrivă – Ivan Adrian Constantin, Răduș Nicolae, Cozma Victoria.
Proiectul de hotărâre privind stabilirea taxelor de autorizare pentru organizarea și desfășurarea unor activități economice, de turism și agrement pe teritoriul Rezervației Biosferei ”Delta Dunării”, pe raza de competență a orașului Sulina pentru anul 2023 se supune la vot și se respinge cu 2 voturi pentru – Dunaev Valentin, Lavric Valentin și 10 împotrivă.
Se trece la următorul proiect de pe ordinea de zi: Proiect de hotărâre privind angajarea dnei. Colesnicov Pașa în funcția de asistent personal pentru îngrijirea adultei cu handicap GRAV - Mihailov Sofia.  Se supune la vot și se aprobă cu 12 voturi pentru.	
Se trece la Proiectul de hotărâre privind aprobarea majorării cotizației anuale a orașului Sulina în cadrul Asociației ”Gal Delta Dunării Tulcea. Se supune la vot și se respinge cu 4 voturi pentru: Dunaev Valentin, Cuțov Lăcrămioara, Lavric Valentin, Armeanu Alexandru, 1 abținere – dl. Praz Laurențiu și 7 împotrivă.
Ultimul proiect de pe ordinea de zi. Proiect de hotărâre privind îndreptarea erorii materiale strecurată în Anexa la HCL nr. 74/23.09.2022 privind aprobarea actualizării listei cuprinzând persoanele care beneficiază de reducerea cu 50% a impozitelor pe clădiri și terenuri și a celorlalte taxe, conform OG nr. 27/1996, republicată în 1997 și a Legii nr. 26/2019 pentru modificarea și completarea OG 27/1996, prin nominalizarea în cadrul acesteia a unor noi beneficiari, se supune la vot și se aprobă cu 12 voturi pentru.
În continuare, domnul președinte supune la vot procesul verbal al ședinței ordinare din data de 29.11.2022. Domnul consilier Ivan Adrian Constantin părăsește sala. Domnul primar dorește să se consemneze că era normal să se scrie în procesul verbal ce s-a hotărât în cadrul ședinței de consiliu ca și amendament. Domnul consilier Hubati Tudor întreabă pe domnul primar Nicolcenco Dan ce trebuie să facă ca banii să ajungă la copii. Domnul primar răspunde că i se pare normal să fie nominalizați și copii și instructorii. Domnul președinte Baciu Adrian  susține că din punctul dlui de vedere totul s-a desfășurat legal și chiar dacă se vor mai da 10 hotărâri în acest sens domnul primar o să fie tot nemulțumit și banii tot nu vor ajunge la copii pentru că în opinia sa este vorba de o vânătoare  de vrajitoare,respectiv  domnul primar după doamna secretar.
Domnul consilier Armeanu Alexandru ia cuvântul: eu am facut proiectul nominal, au fost intervenții, noi discutăm o formă dar nu privim fondul. Din punctul meu de vedere, aia pe care am facut-o nominal, era varianta mea,  au fost intervenții, a fost atunci o situație, am fost de acord cu ea, de îmbunătățit, din punctul meu de vedere este legală și asta pentru că în lege se prevede instructorul și/ sau ajutorul instructorului. Cu atât mai bine pentru domnul primar era mai bine așa cum am trecut eu nominal, eu sunt de acord și cu varianta interveniției făcută de doamna secretar, și a fost domnul consilier Laur Praz, a fost atunci apoi s-a retras din motivele dânsului, să intre celălalt  instructor, mie mi s-a părut corect  și varianta dânsului și varianta cu cealaltă instructoare. Deci din punctul meu de vedere varianta nominală inițiată de mine a fost cea mai clară și mai corectă dar și varianta asta în care instructorul nedenumit care vine cu actul mi se pare că e corectă.
Domnul președinte Baciu Adrian: primarul a dat cele 6 diplome fără să aibă hotărârea, fără să fie semnată hotărârea.
Domnul primar Nicolcenco Dan: dacă primarul ar fi știut că se schimbă hotărârea, ar fi așteptat.
Domnul președinte Baciu Adrian: Dane, gata, tu nu respecți hotărârile de consiliul local darămite una de-asta amărâtă.
Domnul consilier Tudor Hubati: domnule primar, dacă la următoarea ședință de consiliu, și o să fie repede, ca avem de aprobat bugetul, venim cu un proiect de hotărâre în care să spunem cu nume și prenume elevii și instructorii, sunteți mulțumit? Și prindeți și în buget sumele.
Domnul primar Nicolcenco Dan: da, și prindem și în buget sumele.
Domnul consilier Tudor Hubati: și le dăm și copiilor premii pentru că ne facem de rușine...am dat diplome dar nu le dăm bani.
Domnul primar Nicolcenco Dan: perfect.
	Domnul președinte de ședință Baciu Adrian supune la vot procesul verbal al ședinței din data de 29.11.2022. acesta se aprobă cu 9 voturi pentru și 2 abțineri: Dunaev Valentin și Lavric Valentin.
Domnul președinte supune la vot procesul verbal al ședinței din data de 28.12.2022 și se aprobă cu 11 voturi pentru.
Domnul președinte supune la vot procesul verbal al ședinței din data de 11.01.2023 și se aprobă cu 11 voturi pentru.
În continuare domnul președinte dă citire adreselor înaintate consiliului local Sulina, respectiv: adresa nr. 115/ 03.01.2023 a Direcției de sănătate publică a județului Tulcea, cererea domnului Velcu Cristian Leonard, cererea Uniunii Ucrainenilor din România, si adresa cu nr. 5/ 31.01.2023 a S.C. ASPL Sulina prin care înaintează consiliului local proiectul Bugetului de venituri și cheltuieli al S.C. ASPL Sulina pentru anul 2023.
Domnul consilier Baciu Adrian ia cuvântul și înștiințează consiliul local despre faptul că cetățenii, și în mod special persoanele vârsnice sunt revoltate pentru că primăria și consiliul local le-a impus penalități pentru faptul că nu și-au plătit diferența de gunoi pe anul 2022. Din punctul său de vedere, acest lucru constituie un abuz pentru că într-adevăr s-a votat în cursul anului pentru mărire taxei de salubrizare dar cetățenii nu au fost înștiințați despre acest lucru. Prin urmare, cetățenii nu pot fi penalizați, culpa fiind a autorităților locale, și chiar dacă domnul Gheorghe Florin de la taxe și impozite care a venit în ședință în stare de ebrietate a postat pe facebook un anunț legat de acestă mărire a taxei de salubrizare, sunt oameni în Sulina care poate nu știu să deschidă un telefon d-apăi să acceseze facebook-ul. De acceea, susține domnul președinte Baciu Adrian, consiliul local nu ar trebui să permită ca cetățenii să fie penalizați pentru că nu este vina lor că nu li s-a adus la cunoștință despre marirea taxei la gunoi ci este vina instituției. Continua domnul peședinte afirmând că domnul primar nu-l va pedepsi nici odată pe acest domn Gheorghe Florin care deși are 3 plângeri împotriva lui nu a primit până acum niciun avertisment.
Domnul consilier Ivan Adrian Constantin: nici nu va primi.
Nemaifiind alte discutii domnul presedinte de ședință, Baciu Adrian  declară sedinta inchisă. Drept pentru care s-a încheiat prezentul proces verbal, azi 31.01.2023, în două exemplare.

